**עדכון הרכב המדדים של פברואר**

עדכון הרכב המדדים הקרוב יכנס לתוקף בשלב הנעילה של ה 6.2.2020. המועד הקובע מבחינת שיעור החזקות הציבור לעדכון הוא ה 31.12. מניה שתרצה להיכנס למדדים באמצעות הפצת מניות תצטרך לבצע זאת עד לסוף החודש (יתכן שחברת הנדל"ן פרשקובסקי תבצע זאת). המועד הקובע לעדכון עצמו יהיה ה 16.1. עדכון הרכב המדדים יתבסס על ממוצע מחירי המניות שבין ה 5.1 ל 16.1. בחודש הקרוב יקבעו סופית המניות שיכנסו ויצאו מהמדדים השונים. את מרבית השינויים ניתן לזהות ברמת ודאות גבוהה כבר כעת. המסמך הנוכחי מפרט את השינויים הצפויים.

**מדד תא-35**

|  |  |
| --- | --- |
| מניות שצפויות להיכנס למדד תא-35 | מניות שצפויות לצאת ממדד תא-35 |
| מבני תעשיה | אופקו |
| יתכן שגב ים תצליח להיכנס למדד | אם גב ים תכנס, פז נפט, בז"ן או החברה לישראל תצא מהמדד |

למדד תא-35 תכנס מבני תעשיה ומהמדד תצא אופקו. אך יתכן שזה לא כל הסיפור. כרגע יש תחרות צמודה על מקום נוסף במדד. תנאי הכניסה למדד הוא דרוג 30 לפחות מבין המניות העומדות בתנאי המדד. כעת גב ים, אלקטרה וביג מדורגות 31, 33 ו 34 (בהתאמה). בולטת בעיקר גב ים שערך השוק שלה נמוך ב 0.6% בלבד מזה של קבוצת דלק המדורגת במקום ה 30. אם אחת מהן תתמקם במקום ה 30 היא תכנס למדד תא-35 ואז המניה עם ערך השוק הנמוך ביותר במדד (מלבד אופקו) תצא. גם כאן הפערים קטנים, וסביר שזו תהיה אחת מהשלוש: פז נפט, בז"ן או החברה לישראל.

**מדדי תא-90 ותא-125**

מדד תא-90 מכיל 92 מניות. מניית רדהיל תצא מהמדד בפברואר לקראת מחיקתה מהמסחר בתל אביב (המניה תמשיך להיסחר בארה"ב). מניית יוחננוף תכנס למדד במסגרת המסלול המהיר (ולכן לא תכלל בחישוב המדד ותהיה המניה ה 91 במדד). כלומר, מהמדד תצא מניה אחת יותר מכמות המניות שיכנסו למדד.

|  |  |  |  |
| --- | --- | --- | --- |
| מניות שצפויות להיכנס למדד תא-90 | דרוג (80 ומעלה תכנס) | מניות שצפויות לצאת ממדד תא-90 | דרוג (יציאה בלי קשר לדרוג לצמצום כמות המניות ל 90 – 91 עם יוחננוף ) |
| אופקו |  | מבני תעשיה |  |
| ערד | 36 | אנלייבקס | 132 |
| קומפיוג'ן | 68 | מבטח שמיר | 107 |
| ויתניה – ירידה במחיר המניה בחודש הקרוב עלולה למנוע כניסה | 76 | קליל | 102 |
| נטו מלינדה – ירידה במחיר המניה בחודש הקרוב עלולה למנוע כניסה | 77 | תמר פטרוליום | 101 |
| אטראו שוקי הון – בפער נמוך מעל המניה שמתחתיה בדרוג, עלולה לא להיכנס. | 80 | אפקון | 97 |
| יוחננוף (בנסגרת מסלול מהיר) |  | ויקטורי, או נטו אחזקות, או נאוי או באטמ | 95 |
|  |  | רדהיל (לקראת מחיקה) |  |

תנאי הכניסה למדד הוא דרוג 80 לפחות מבין המניות העונות לתנאי המדד (לא כולל מניות מדד תא-35). מעבר לתחלופה בין מדדי תא-35 ותא-90 המתמודדות על כניסה למדד הן: ערד, קומפיוג'ן, נטו מלינדה, ויתניה ואטראו שוקי הון (בנוסף, יוחננוף תכנס במסגרת המסלול המהיר). אם פרשקובסקי תרצה להצטרף למדד היא תצטרך להפיץ או להנפיק מניות כך שתגיע לשיעור החזקות ציבור של 35% עד לסוף החודש. כרגע ויתניה, נטו מלינדה ואטראו שוקי הון מדורגות בדרוג שיכניס אותן למדד, אך הפער ביניהן לדרוג ה 81 (ממנו לא נכנסים למדד) נמוך יחסית, ולכן אם אחת המניות האלו תגלה חולשה בחודש הקרוב היא עלולה שלא להיכנס למדד.

רדהיל תצא מהמדד לקראת מחיקתה מהמסחר בתל אביב. בנוסף, בהנחה שכל המועמדות להיכנס למדד אכן יכנסו אליו יצאו 6 המניות להן ערך השוק הנמוך ביותר. כרגע מסתמן שחמש מתוך היוצאות יהיו אנלייבקס, מבטח שמיר, קליל, תמר פטרוליום ואפקון. היוצאת השישית (בהנחה שתהיה יוצאת שישית) תהיה אחת מארבע המניות הבאות: וויקטורי, נטו אחזקות, נאוי או באטמ.

מדד תא-125 יכיל את מניות מדדי תא-90 ותא-35 והשינוי בהרכבו נובע מהשינוי במדדים אלו.

|  |  |
| --- | --- |
| מניות שצפויות להיכנס למדד תא-125 | מניות שצפויות לצאת ממדד תא-125 |
| ערד | אנלייבקס |
| קומפיוג'ן | מבטח שמיר |
| נטו מלינדה – ירידה במחיר המניה בחודש הקרוב עלולה למנוע כניסה | קליל |
| ויתניה – ירידה במחיר המניה בחודש הקרוב עלולה למנוע כניסה | תמר פטרוליום |
| אטראו – בפער נמוך מעל המניה שמתחתיה בדרוג, עלולה לא להיכנס. | אפקון |
| יוחננוף (בנסגרת מסלול מהיר) | ויקטורי, או נטו אחזקות, או נאוי או באטמ |
|  | רדהיל (לקראת מחיקה) |

**מדד sme60**

הניתוח של מדד sme60 מעט מורכב יותר. למדד יכנסו 6 המניות שיצאו ממדד תא-125 (למעט רדהיל שנמחקת), ובנוסף יכנסו אליו אלומיי ומהדרין. תנאי הכנסיה למדד הוא דרוג 45. כעת צמח המרמן מדורגת 45 ווילי פוד מדורגת 46, ולכן שתי מניות אלו גבוליות מאוד מבחינת הכניסה שלהן למדד.

מהמדד תצא מניה פחות מכמות המניות שתכנס למדד (כיוון שהוא מכיל 59 מניות). שלוש מניות צפויות לעבור למדד תא-90. לפחות ארבע מניות להן ערך השוק של החזקות הציבור הנמוך ביותר יצאו מהמדד, כאשר אם צמח המרמן או וילי פוד יכנסו למדד כמות היוצאות תגדל לחמש, ואם שתיהן יכנסו כמות היוצאות תהיה שש. בשלב זה מסתמן שהיוצאות יהיו סומוטו, כלל ביו, אוריין, כאשר ביוליין ועל בד נמצאות בסיכון גבוה ליציאה, וגם דלק תמלוגים, אלרון ופורסייט עלולות לצאת מהמדד.

|  |  |  |  |
| --- | --- | --- | --- |
| מניות שצפויות להיכנס למדד sme60 | דרוג | מניות שצפויות לצאת ממדד sme60 | דרוג |
| תמר פטרוליום | 5 | קומפיוג'ן |  |
| מבטח שמיר | 12 | ויתניה (בהנחה שתעבור למדד תא-90) |  |
| אפקון | 14 | אטראו שוקי הון (בהנחה שתעבור למדד תא-90) |  |
| ויקטורי | 15 | סומוטו | 89 |
| קליל | 23 | כלל ביו | 87 |
| מהדרין | 27 | אוריין | 78 |
| אנלייבקס | 34 | ביוליין – בסיכון גבוה | 74 |
| אלומי | 37 | על בד – בסיכון גבוה | 73 |
| צמח המרמון – גבולית | 45 | דלק תמלוגים, אלרון, פורסייט - בסיכון |  |
| וילי פוד - גבולית | 46 |  |  |
|  |  |  |  |

**מדד צמיחה**

מדד צמיחה יקלוט את המניות שיצאו ממדד sme60 ויצאו ממנו אלו שיכנסו למדד sme60 שנמצאות בו כעת. בנוסף מהמדד יצאו המניות שמחירן נמוך מ 30 אגורות או שערך השוק של החזקות הציבור בהן נמוך מ 20 מיליון ש"ח.

|  |  |
| --- | --- |
| מניות שצפויות להיכנס למדד צמיחה | מניות שצפויות לצאת ממדד צמיחה |
| סומוטו | אלומיי |
| אוריין | מהדרין |
| כלל ביוטכנו | נכנסות נוספות ל sme60 |
| יוצאות נוספות ממדד סמי60 | ננו דיימנשין |
|  | מירלנד |
|  | אקסלנז |
|  | ב. יאיר |
|  | יעקובי קבוצה - גבולית |
|  | מדיגוס - גבולית |
|  | מיי סייז – גבולית |
|  | מר |

**מדד נפט וגז**

|  |  |
| --- | --- |
| מניות שצפויות להיכנס למדד נפט וגז | אין יוציאות מהמדד |
| קבוצת דלק |  |

קבוצת דלק תכנס למדד מפט וגז בעקבות שינוי הסיווג הענפי שלה. כניסה זו תיצור היצע מצרפי גדול למניות הקטנות במדד נפט וגז.

**מדד נדל"ן**

|  |  |
| --- | --- |
| אין נכנסות למדד נדל"ן | מניות שצפויות לצאת ממדד הנדל"ן |
|  | מירלנד |
|  | ב. יאיר |
|  | יעקובי קבוצה - גבולית |

**גלובל בלוטק**

|  |  |
| --- | --- |
| אין נכנסות למדד גלובל בלוטק | מניות שצפויות לצאת ממדד גלובל בלוטק |
|  | ננו דיימנשיין |
|  | מיי סייז – גבולית |
|  | מדיגוס - גבולית |
|  | אקסלנז |

**ביומד**

|  |  |
| --- | --- |
| אין נכנסות למדד ביומד | מניות שצפויות לצאת ממדד ביומד |
|  | מדיגוס - גבולית |
|  | אקסלנז |

**מדד סקטור באלאנס**

מדד סקטור באלאנס מכיל מניות מדדי תא-125 ו sme60 שאינן חברות אחזקה או ביומד, ותחת מגבלה של 15 מניות לכל תת סקטור (עבור הנדלן המגבלה היא 15 מניות לסקטור כולו). בנוסף מניות המדד נדרשות לממוצע סחירות של 300 אלף ש"ח בחצי השנה שלפני העדכון.

מדד סקטור באלאנס מכיל כעת 99 מניות וכמות המניות בו תצמח ל 100. שינוי הגדרת תת סקטור נדל"ן מוביל ליציאת 4 מניות נדל"ן מהמדד. קבוצת דלק נכנסת אליו בעקבות שינוי הסיווג הענפי, נטו מלינדה נכנסת עם כניסה לתא90 (המדד מכיל רק מניות שנכללות בתא125 ובמדד סמי60). אלטשולר שחם גמל והבורסה יכנסו גם כן. במדד מתפנה מקום אחרון עליו יתמודדו אילקס מדיקל, באטמ, רבל וויקטורי.

|  |  |
| --- | --- |
| מניות שצפויות להיכנס למדד סקטור באלאנס | מניות שצפויות לצאת ממדד סקטור באלאנס |
| **דלק קבוצה** | **בראק אן וי** |
| **אלטשולר שחם גמל** | **דמרי** |
| **הבורסה** | **ישראל קנדה** |
| **נטו מלינדה** | **אזורים** |
| אילקס מדיקל או באטמ או רבל או ויקטורי |  |
|  |  |
|  |  |

**מדד תל דיב**

מדד תל דיב מכיל כעת 53 מניות ומנהל כ 220 מיליון ש"ח. המשקל המדד אחיד. עדכון המדד תלוי בתשואת דיבידנד בשלוש שנים אחרונות ובערך השוק של החזקות הציבור במועד הקובע. 400 מיליון ש"ח תנאי כניסה, 300 מיליון ש"ח תנאי הישארות. קריטריון זה משאיר אי ודאות לגבי עדכון הרכב המדד. כעת מסתמן ש 19 עד 21 מניות יכנסו למדד וכ 5 בלבד יצאו ממנו. היוצאות יספגו היצע של כ 4.1 מיליון ש"ח כל אחת, הנכנסות יזכו לביקוש של כ 3.2 מיליון ש"ח כל אחת, וכל המניות הותיקות שישארו במדד יספגו היצע של כ 900 אלף ש"ח בגלל התרחבות הרכב המדד.

|  |  |
| --- | --- |
| מניות שצפויות להיכנס למדד תל דיב | מניות שצפויות לצאת ממדד תל דיב |
| דלק קידוחים | נאוי |
| הפניקס | שפיר הנדסה |
| מזרחי | שיכון ובינוי |
| אדגר | שטראוס |
| או פי סי | טבע |
| אלקטרה צריכה |  |
| ארד (גבולי ערך שוק של החזקות ציבור 425) |  |
| דמרי |  |
| וואן |  |
| ישראל קנדה |  |
| מגדל |  |
| מנורה |  |
| נפטא |  |
| קנון |  |
| תמר פטרוליום |  |
| מניבים ריט |  |
| מלם תים (גבולי ערך שוק של החזקות ציבור 421) |  |
| אטראו שוקי הון (גבולי ערך שוק של החזקות ציבור 427) |  |
| לוינשטיין נכסים (גבולי ערך שוק של החזקות ציבור 415) |  |
| נייר חדרה (גבולי מאוד - ערך שוק של החזקות ציבור 399) |  |
| ויתניה (גבולי מאוד - ערך שוק של החזקות ציבור 397) |  |